รณิดา เตชสิทธิ์

**รณิดา เตชสิทธิ์** (เกิด 10 พฤศจิกายน พ.ศ. 2539) ชื่อเล่น **พรีม** เป็นนักแสดงหญิงลูกครึ่งไทย-อิตาลี อดีตนักแสดงสังกัดสถานีวิทยุโทรทัศน์ไทยทีวีสีช่อง 3มีผลงานสร้างชื่อจากละครซีรีส์ชุด *[[สุภาพบุรุษจุฑาเทพ (ละครโทรทัศน์)#คุณชายธราธร|สุภาพบุรุษจุฑาเทพ ตอน คุณชายธราธร]]* (2556) และ *[[สามี]]* (2556) ปัจจุบัน​หมดสัญญาและผันตัวไปเป็นนักแสดง​อิสระ

## ประวัติ
รณิดา เตชสิทธิ์ เป็นชาวไทยเชื้อสายจีนและอิตาลี บิดาชื่อ วิตโตริโอ โมริดดา เป็นชาวอิตาลี  มารดาชื่อ นางปราณี เตชสิทธิ์ เป็นชาวไทย มาพักอาศัยอยู่ที่ประเทศไทย ปัจจุบันถือสัญชาติไทย พรีมมีพี่ชาย 1 คนชื่อ จอห์นนี่ เตชสิทธิ์ รณิดาเกิดที่ประเทศไทย ซึ่งรณิดาอยู่ประเทศไทยได้เพียง 1 ปี เพราะบิดาพาครอบครัวย้ายไปอยู่ที่ กรุงโรม ประเทศอิตาลี รณิดาจึงใช้ชีวิตอยู่ที่ประเทศอิตาลีจนอายุ 11 ปี จึงกลับมาประเทศไทยอีกครั้ง เป็นการถาวร

เมื่ออายุ 12 ปี รณิดาไปเล่นสงกรานต์กับญาติแถวแยกวังหิน ขากลับมาแวะซื้อของที่ห้างฟู้ดแลนด์ รามอินทรา  ซึ่งได้เจอกับคุณแพร ภรณ์มณี (ผู้จัดการส่วนตัว) จึงชักชวนเข้าสู่วงการบันเทิง 

ผลงานชิ้นแรกเป็นนางเอกมิวสิกวิดีโอ เหวี่ยงก็รัก ของนภัทร อินทร์ใจเอื้อ ต่อมาจึงมีผลงานละครทางช่อง 3 เริ่มจาก *แม่ยายที่รัก* คู่กับ ชาคริต แย้มนาม เป็นเรื่องแรก จากนั้นจึงเป็นหนึ่งในนางเอกซีรีส์ชุด *[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]* โดยแสดงคู่กับพระเอกคู่ขวัญ วรินทร ปัญหกาญจน์ ตามด้วยละครเรื่อง *[[สามี]]* คู่กับพระเอกคนเดียวกัน จากนั้นก็มีผลงานละครตามมาอีกหลายเรื่อง ปัจจุบัน​หมดสัญญา​กับทางต้นสังกัด​ช่อง 3 และผันตัวไปเป็นนักแสดง​อิสระ

รณิดาพูดได้มากถึง 4 ภาษา คือ ไทย, อังกฤษ, อิตาลี และสเปน อีกทั้งยังมีความสามารถพิเศษที่หลากหลาย เช่น Ballet, Jazz Dance, Latin Dance, Classic Guitar และ Clarinet

อีกทั้งยังหลงใหลในการดูแลสุขภาพร่างกายอย่างจริงจัง เล่นกีฬาที่หลากหลาย ทั้งวิ่ง (Running) , แบดมินตัน (Badminton) , เทนนิส (Tennis) และพิลาทิส (Pilates) ซึ่งรณิดาถึงขั้นสอบจนได้ใบประกาศนียบัตร (Certificate) เป็นครูสอนพิลาทิส (Pilates) อีกด้วย

นอกจากนี้ ปัจจุบันรณิดาได้รับเลือกจากแบรนด์กีฬาระดับโลกอย่าง ASICS ให้เป็น Brand Ambassdor of Thailand อีกด้วย

### การศึกษา
* ประถมศึกษาปีที่ 1-5 โรงเรียน Andrea Doria Schoolประเทศอิตาลี 
* ประถมศึกษาปีที่ 6 โรงเรียนจุฑารัตน์วิทยา
* มัธยมศึกษาปีที่ 1-5 โรงเรียนสารสาสน์วิเทศรังสิต และสอบเทียบ ม.6
* ระดับปริญญาตรี คณะนิเทศศาสตร์ สาขาการจัดการการสื่อสาร จุฬาลงกรณ์มหาวิทยาลัย (หลักสูตรนานาชาติ) จบปีการศึกษา 2560 รับพระราชทานปริญญาบัตรเมื่อ วันศุกร์ ที่ 5 ตุลาคม พ.ศ. 2561

## ผลงาน
### ละครโทรทัศน์/ซีรีส์

### ภาพยนตร์

### มิวสิก​วิดีโอ​
* เหวี่ยงก็รัก - กัน นภัทร อินทร์ใจเอื้อ 
* ไม่รู้จัก แต่รักแล้ว -​ Rookie BB

### เพลง
* "Happy Birthday ช่อง 3" ร่วมกับ ธนิน มนูญศิลป์
* "เซตแล้วตบ" (เพลงเชียร์ทีมวอลเลย์บอลไทย เวิลด์กรังด์ปรีซ์ 2016) ร่วมกับอุรัสยา เสปอร์บันด์, ราณี แคมเปน, ราศรี บาเล็นซิเอก้า จิราธิวัฒน์, นิษฐา คูหาเปรมกิจ, คิมเบอร์ลี่ แอน โวลเทมัส

### คอนเสิร์ต
* 2560 Channel 3 Concert : Love Is In The Air
* 2563 50 ปี ช่อง 3 Channel 3 Infinity Happiness

## รางวัล
* โล่ศิลปินต้นแบบผู้ทำคุณประโยชน์ต่อพระพุทธศาสนา ประจำปี 2556
* ประทานโล่ประกาศเกียรติคุณ"บุคคลที่ดำเนินการดีเด่นด้านการป้องกันควบคุมการบริโภคเครื่องดื่มแอลกอฮอลล์"จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เนื่องในโอกาสวันงดดื่มสุราแห่งชาติ ประจำปี 2560
* รางวัลนางเอกดาวรุ่ง จากงานสยามบันเทิง Star's Light Awards 2015
* MThai Top Talk-about 2018 สาขา บุคคลหญิง ที่ถูกกล่าวถึงมากที่สุด

## อ้างอิง

## แหล่งข้อมูลอื่น
* แฟนเพจอย่างเป็นทางการ
* 

หมวดหมู่:นักแสดงอิสระชาวไทย
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนสารสาสน์วิเทศ รังสิต
หมวดหมู่:ชาวไทยเชื้อสายอิตาลี
หมวดหมู่:ชาวไทยเชื้อสายจีน
หมวดหมู่:บุคคลที่ยังมีชีวิตอยู่
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักแสดงละครโทรทัศน์หญิงชาวไทย